
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu Čiekurkalna 2. līnijā 42, Rīgā, nodošanu Rīgas valstspilsētas pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants.
Pašvaldību likuma 4. panta pirmās daļas 2. punkts, 10. panta pirmās daļas 16. punkts un 73. panta ceturtā daļa.
Rīgas domes 22.03.2023. lēmums Nr. RD-23-2364-lē “Par lūgumu nodot bez atlīdzības Rīgas valstspilsētas pašvaldības īpašumā Latvijas valstij piederošos nekustamos īpašumus Čiekurkalna 2. līnijā 42, Rīgā (kadastra Nr. 01000882009; kadastra Nr. 01005880048)” (prot. Nr.86, 11.§).
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut Finanšu ministrijai bez atlīdzības nodot Rīgas valstspilsētas pašvaldības īpašumā valsts nekustamos īpašumus – zemes vienību Čiekurkalna 2.līnijā 42, Rīgā, un būvi Čiekurkalna 2.līnijā 42, Rīgā, kas nepieciešami pašvaldības autonomo funkciju īstenošanai saskaņā ar Pašvaldību likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreizējā situācija

Valsts akciju sabiedrība “Valsts nekustamie īpašumi” (turpmāk – VNĪ) ir saņēmusi Rīgas domes 23.03.2023. lēmumu “Par lūgumu nodot bez atlīdzības Rīgas valstspilsētas pašvaldības īpašumā Latvijas valstij piederošos nekustamos īpašumus Čiekurkalna 2. līnijā 42, Rīgā (kadastra Nr. 01000882009; kadastra Nr. 01005880048)” (prot. Nr.86, 11.§), ar kuru tiek piekrists pārņemt Rīgas valstspilsētas pašvaldības īpašumā šādus valsts nekustamos īpašumus:
1) nekustamo īpašumu (nekustamā īpašuma kadastra Nr.0100 088 2009) – zemes vienību (zemes vienības kadastra apzīmējums 0100 088 2009) 0,0254 ha platībā – Čiekurkalna 2.līnijā 42, Rīgā;
2) nekustamo īpašumu (nekustamā īpašuma kadastra Nr. 0100 588 0048) – būvi (būves kadastra apzīmējums 01000882009001) – Čiekurkalna 2.līnijā 42, Rīgā.
Nekustamie īpašumi ir nepieciešami Pašvaldību likuma 4.panta pirmās daļas 2.punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību, publiskai lietošanai paredzēto teritoriju apgaismošanu un uzturēšanu, parku, skvēru un zaļo zonu ierīkošanu un uzturēšanu – nodrošināšanai, konkrēti, bērnu rotaļlaukuma ierīkošanai.
Vienlaikus Rīgas domes lēmumā ir lūgts Ministru kabineta rīkojumā par minēto nekustamo īpašumu nodošanu Rīgas valstspilsētas pašvaldības īpašumā norādīt, ka Rīgas valstspilsētas pašvaldībai ir tiesības jebkādā veidā rīkoties ar būvju nekustamo īpašumu (nekustamā īpašuma kadastra Nr. 0100 588 0048) Čiekurkalna 2.līnijā 42, Rīgā, tostarp par Rīgas valstspilsētas pašvaldības līdzekļiem to nojaukt, nepieprasot atlīdzību no valsts.

Nekustamo īpašumu raksturojums

Īpašuma tiesības uz nekustamo īpašumu (nekustamā īpašuma kadastra Nr.0100 088 2009) – zemes vienību (zemes vienības kadastra apzīmējums 0100 088 2009) 0,0254 ha platībā – Čiekurkalna 2.līnijā 42, Rīgā, nostiprinātas Rīgas pilsētas zemesgrāmatas nodalījumā Nr.100000626705 uz valsts vārda Finanšu ministrijas personā, lēmuma datums: 06.06.2022.
Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS) zemes vienībai noteikts lietošanas mērķis 1001 – Rūpnieciskās ražošanas uzņēmumu apbūve – 0.0254 ha. Zemes vienības lietošanas veids – zeme zem ēkām 0.0254 ha. Zemes vienības kadastrālā vērtība uz 01.01.2023. noteikta 2385 euro.
Zemes vienība nav iznomāta.
NĪVKIS noteikti šādi apgrūtinājumi:
1) ekspluatācijas aizsargjoslas teritorija gar elektronisko sakaru tīklu gaisvadu līniju – 0.0027 ha;
2) ekspluatācijas aizsargjoslas teritorija gar pašteces kanalizācijas vadu - 0.0047 ha;
3) ekspluatācijas aizsargjoslas teritorija gar ielu vai ceļu - sarkanā līnija - 0.0001 ha;
4) ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem - 0.0003 ha;
5) ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem - 0.0017;
6) ekspluatācijas aizsargjoslas teritorija gar elektronisko sakaru tīklu gaisvadu līniju - 0.0021 ha;
7) ekspluatācijas aizsargjoslas teritorija gar elektrisko tīklu kabeļu līniju - 0.0081 ha;
8) būvniecības ierobežojumu teritorija, kas noteikta teritorijas attīstības plānošanas dokumentā - 0.0254 ha.
Saskaņā ar NĪVKIS esošo informāciju uz zemes vienības atrodas nekustamā īpašuma (nekustamā īpašuma kadastra Nr. 0100 588 0048) sastāvā esoša būve - caurlaides ēka (būves kadastra apzīmējums 01000882009001) Čiekurkalna 2.līnijā 42, Rīgā, ar kopējo platību 40.4 m2, galvenais lietošanas veids: 1274 - Citas, iepriekš neklasificētas, ēkas. Būves tips 12740201 - Kūtis ar kopējo platību līdz 60 m2 (ieskaitot), saimniecības ēkas, pagrabi un sabiedriskās tualetes. Ēkas kadastrālā vērtība uz 01.01.2023. noteikta 2055 euro.
Īpašuma tiesības uz Ēku (būvju) īpašumu nostiprinātas valstij Finanšu ministrijas personā Rīgas pilsētas zemesgrāmatas nodalījumā Nr. 100000616089, lēmuma datums 26.07.2021. Minētajai būvei zemesgrāmatā reģistrētas atzīmes:
 - būve saistīta ar zemes vienību (kadastra apzīmējums 01000880139) 288 m2 platībā;
- būve saistīta ar zemes vienību (kadastra apzīmējums 01000882009) 254 m2 platībā.
Saskaņā ar NĪVKIS esošo informāciju ēku (būvju) īpašums daļēji atrodas arī uz pašvaldībai piederošās zemes vienības (zemes vienības kadastra apzīmējums 01000880139) Čiekurkalna 2. līnijā 42A, Rīgā.
Apsekojot nekustamo īpašumu dabā konstatēts, ka faktiski saglabājušies ir ēkas pamati. Ņemot vērā minēto un Rīgas domes lēmumā izteikto lūgumu Ministru kabineta rīkojuma projektā norādīt, ka Rīgas valstspilsētas pašvaldībai ir tiesības jebkādā veidā rīkoties ar būvju nekustamo īpašumu, tostarp par Rīgas valstspilsētas pašvaldības līdzekļiem to nojaukt, nepieprasot atlīdzību no valsts, VNĪ Īpašumu izvērtēšanas komisija ir pieņēmusi lēmumu paredzēt Rīgas valstspilsētas pašvaldībai tiesības par saviem līdzekļiem nojaukt būvi, lai īstenotu pašvaldības lēmumā minēto funkciju, un pēc būves nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā.

Rīgas domes Pilsētas attīstības departaments 2022. gada 24. maija vēstulē Nr. DA-22-13885-nd informē, ka:
1) ar Rīgas domes 23.02.2022. lēmumu Nr.1284 ir apstiprināta Rīgas attīstības programma 2022.-2027. gadam, kurā nav iekļauta detalizēta informācija par degradēto teritoriju un objektu izvietojumu Rīgas pilsētā;
2) uz zemesgabala atsavināšanu nav attiecināmi likuma „Par zemes reformu Latvijas Republikas pilsētās” 21. pantā noteiktie ierobežojumi;
3) atbilstoši Rīgas domes 20.12.2005. saistošo noteikumu Nr.34 „Rīgas teritorijas izmantošanas un apbūves noteikumi” (turpmāk – RTIAN) 15.pielikumam „Teritorijas plānotā (atļautā) izmantošana”, zemes vienība atrodas dzīvojamās apbūves teritorijā (Dz), kur atļautā izmantošana noteikta atbilstoši RTIAN 6.2. apakšnodaļas prasībām un ~1 m2 platībā ielu teritorijā, kur atļautā izmantošana noteikta atbilstoši RTIAN 6.8. apakšnodaļas prasībām.
Zemes vienība atrodas pie Rīgas pilsētas pašvaldības tiesiskajā valdījumā esošās ielas – Čiekurkalna 2.līnija (zemes vienības kadastra apzīmējums 0100 088 9001), līdz ar to, uzskatāms, ka zemes vienībai ir nodrošināta piekļuve.
Pārņemot valstij piederošos nekustamos īpašumus pašvaldības īpašumā, tie tiks izmantoti pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību, publiskai lietošanai paredzēto teritoriju apgaismošanu un uzturēšanu, parku, skvēru un zaļo zonu ierīkošanu un uzturēšanu – izpildei, konkrēti, bērnu rotaļlaukuma ierīkošanai. Līdz ar to nekustamie īpašumi būs pieejami publiskai lietošanai visai sabiedrībai un netiks izmantota saimnieciskās darbības veikšanai. Ņemot vērā minēto, nododot minētos nekustamos īpašumus pašvaldības īpašumā, nav jāpiemēro komercdarbības atbalsta nosacījumi.
Rīgas valstspilsētas pašvaldībai, izmantojot zemes vienību, būs saistoša Aizsargjoslu likumā noteiktā kārtība atbilstoši aizsargjoslu veidam.
Problēmas un risinājumi
Problēmas apraksts
Skatīt sadaļā "Pašreizējā situācija"
Risinājuma apraksts
Saskaņā ar  Atsavināšanas likuma 43.pantu atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.
Atsavināšanas likuma 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr.13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minēto nekustamo īpašumu tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi tos saglabāt valsts īpašumā, ar VNĪ Īpašumu izvērtēšanas komisijas lēmumu nolemts atbalstīt nekustamā īpašuma (kadastra Nr.0100 088 2009) Čiekurkalna 2.līnijā 42, Rīgā, kopā ar saistīto būvju īpašumu (kadastra Nr.0100 588 0048) Čiekurkalna 2.līnijā 42, Rīgā, nodošanu bez atlīdzības Rīgas valstspilsētas pašvaldības īpašumā pašvaldības autonomo funkciju realizēšanai un attiecīga Ministru kabineta lēmuma sagatavošanu.
Ņemot vērā minēto un Rīgas pilsētas pašvaldības lūgumu par valstij piederošo nekustamo īpašumu Čiekurkalna 2. līnijā 42, Rīgā, nodošanu bez atlīdzības pašvaldības īpašumā tās autonomo funkciju īstenošanai, Finanšu ministrija ir sagatavojusi atbilstošu rīkojuma projektu.
Ņemot vērā Rīgas domes lēmumā izteikto lūgumu Ministru kabineta rīkojuma projektā norādīt, ka Rīgas valstspilsētas pašvaldībai ir tiesības jebkādā veidā rīkoties ar būvju nekustamo īpašumu (nekustamā īpašuma kadastra Nr. 0100 588 0048) Čiekurkalna 2.līnijā 42, Rīgā, tostarp par Rīgas valstspilsētas pašvaldības līdzekļiem to nojaukt, un VNĪ Īpašumu izvērtēšanas komisijas pieņemto lēmumu paredzēt Rīgas valstspilsētas pašvaldībai šādas tiesības, sagatavotā Ministru kabineta rīkojuma projekta 5.punkts paredz atļaut Rīgas valstspilsētas pašvaldībai par saviem finanšu līdzekļiem nojaukt minēto būvi, lai īstenotu rīkojuma projektā minētās pašvaldības autonomās funkcijas, un pēc būves nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā.
Ņemot vērā minēto, ja Rīgas valstspilsētas pašvaldība īstenos Ministru kabineta rīkojuma projekta 5.punktā paredzētās tiesības nojaukt būvi - caurlaides ēku (būves kadastra apzīmējums 01000882009001) Čiekurkalna 2.līnijā 42, Rīgā, un ja iestāsies Ministru kabineta rīkojuma projekta 2.punktā minētais nekustamā īpašuma atpakaļdošanas pienākums (ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju veikšanai), valstij tiks nodota zemes vienība (zemes vienības kadastra apzīmējums 0100 088 2009) - Čiekurkalna 2.līnijā 42, Rīgā.
Savukārt, gadījumā, ja Rīgas pilsētas pašvaldība neīstenos Ministru kabineta rīkojuma projekta 5.punktā minētās tiesības nojaukt būvi, iestājoties Ministru kabineta rīkojuma projekta 2.punktā minētajam nekustamā īpašuma atpakaļdošanas pienākumam, valstij tiks nodota zemes vienība (zemes vienības kadastra apzīmējums 0100 088 2009) - Čiekurkalna 2.līnijā 42, Rīgā, un būve (būves kadastra apzīmējums 01000882009001) Čiekurkalna 2.līnijā 42, Rīgā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīgas pilsētas pašvaldības iedzīvotāji. Sabiedrība kopumā, pašvaldībai nodrošinot savas administratīvās teritorijas labiekārtošanu, tai skaitā, publiskai lietošanai paredzēto parku, skvēru un zaļo zonu ierīkošanu un uzturēšanu – konkrēti, bērnu rotaļlaukuma ierīkošanu.
Juridiskās personas
Jā
Ietekmes apraksts
Rīgas pilsētas pašvaldības iedzīvotāji. Sabiedrība kopumā, pašvaldībai nodrošinot savas administratīvās teritorijas labiekārtošanu, tai skaitā, publiskai lietošanai paredzēto parku, skvēru un zaļo zonu ierīkošanu un uzturēšanu – konkrēti, bērnu rotaļlaukuma ierīkošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekts neskar valsts budžetu. Izdevumus, saistībā ar valsts nekustamo īpašumu reģistrēšanu zemesgrāmatā uz Rīgas valstspilsētas pašvaldības vārda, izdevumus, kas saistīti ar nekustamo īpašumu uzturēšanu, kā arī rīkojuma projektā minētās būves nojaukšanu, segs Rīgas valstspilsētas pašvaldība par saviem budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 25.08.2009. noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Projekta izpildi nodrošinās Finanšu ministrija (VNĪ) un Rīgas valstspilsētas pašvaldība.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

